Milet I 3, 153
Region: Asia Minor — Ionia

επι ιερομναμονος εστιαιου λατοιου εγ κυριαι υπερ στεφανου δικασται. εδοξε ται βουλαι και τωι δαμωι τοι στραταγοι ειπαν επειδη του δαμου ψαφισμα αποστειλαντος και πρεσβευταν παρα μιλατιους φιλους εοντας και ευνους εκ παλαιων χρονων και φιλανθρωπων πολλων υπαρχοντων ταις πολεσι ποθ εαυτας μεταπεμπομενου παρ αυτων δικασταν τον διεξαξουντα τας τε δαμοσιας δικας και τας ιδ[ι]ωτικας και μετ αυτου γραμματη εξαπεστειλαν μιλατιοι δικασταν απολλωνιδαν μεμνονος ανδρα καλον και αγαθον και αξιον αμφοτεραν ταν πολεων ος παραγενομενος τας μεν συνελυσε ταν δικαν ισως και δικαιως τας δ εδικασσε τοις νομοις ακολουθως και τοις ψαφισμασιν πασαν σπουδαν και επιμελειαν ποτενεγκαμενος και γραμματη καυνιον αριστοκλειους ος ανεστραφη καταν επιδαμιαν ευτακτως και σωφρονως δεδοχθαι τωι δαμωι επαινεσαι επι τουτοις τον τε δαμον τον μιλατιων και στεφανωσαι στεφανωι χρυσειωι και τον αποσταλεντα δικασταν υπ αυτων απολλωνιδαν μεμνονος επαινεσαι και στεφανωσαι στεφανωι χρυσεωι τον θ ιερομναμονα ποιησασθαι ταν αναγγελιαν των στεφανων εν τω[ι] αγωνι των διονυσιων δεδοσθαι δε απολλωνιδαι μεμνονος και εισπλουν και εκπλουν και πολεμου και ειρανας ασυλει και ασπονδει και εφοδον επι ταν βουλαν και τον δαμον πρατωι μετα τα ιερα. ειμεν δε κ[αι π]ο[λιταν] αυτον τε και τους εκγονους αυτου και εξειμεν αυτοις ποτιγραψασθαι ποτι ταν εκατοστυων αι κε θελωντι. επαινεσαι δε και τον γραμματη [κ]αυνιον αριστοκλειους και ειμεν αυτον προξενον τας πολιος και δεδοσθαι αυτωι εισπλουν και εκπλουν και πολεμου και ειρανας ασυλει και ασπονδει και εφοδον επι ταν βουλαν και τον δαμον πρατωι μετα τα ιερα. τους δε πεντεκαιδεκα και τους συναγορους και τον γραμματεα τας βουλας αναγραψαντας το ψαφισμα εις τελαμωνα αναθεμεν εις το βουλειον. ελεσθαι δε ταν εκκλησιαν και πρεσβευταν εξ απαντων βυζαντιων τον δε αιρεθεντα αποδαμησαντα παρα μ[ι]λατιους και αποδοντα το ψαφισμα και επαινεσαντα αυτους επι ται σπουδαι αν εποιησαντο περι ταν αιρεσιν ταν του δικαστα παρακαλειν οπως συντελωντι ταν των στεφανων αναγορευσιν και παρ εαυτοις και αναγραψαντες τοδ[ε] το ψαφισμα εις τελαμωνα αναθωντι εν τωι επι[φ]ανεστατωι τοπωι.